b'\n_START_ARTICLE_\nCommunity Exchange System\n_START_PARAGRAPH_\nCommunity Exchange System on Internetiss\xc3\xa4 toimiva vaihtokauppa-alusta, jonka avulla k\xc3\xa4ytt\xc3\xa4j\xc3\xa4t voivat ostaa ja myyd\xc3\xa4 palveluita ja tavaroita ilman kansallista valuuttaj\xc3\xa4rjestelm\xc3\xa4\xc3\xa4. Se on yleens\xc3\xa4 rinnakkaisvaluutta, eli k\xc3\xa4yt\xc3\xb6ss\xc3\xa4 jonkin laajemmin k\xc3\xa4ytetyn valuutan rinnalla, ja yleens\xc3\xa4 pienemm\xc3\xa4ll\xc3\xa4 vaihtovolyymill\xc3\xa4. Sit\xc3\xa4 k\xc3\xa4ytet\xc3\xa4\xc3\xa4n kansainv\xc3\xa4lisesti yli 70 valtiossa, joihin on perustettu yli 750 aikapankkia. K\xc3\xa4yt\xc3\xb6ss\xc3\xa4 ei ole yleisesti ottaen kolikoita tai seteleit\xc3\xa4 vaan j\xc3\xa4rjestelm\xc3\xa4 on t\xc3\xa4ysin digitaalinen, vaikka esimerkiksi Suomen ensimm\xc3\xa4inen laatuaan, Stadin Aikapankki, tarjoaakin omia lahjakorttejansa. Kyseess\xc3\xa4 on er\xc3\xa4\xc3\xa4nlainen yhteis\xc3\xb6n ottama kehitysaskel kahdenkeskisest\xc3\xa4 tavaroiden vaihtokaupasta kohti koko yhteis\xc3\xb6n kannalta hy\xc3\xb6dyllist\xc3\xa4 yhteis\xc3\xb6n sis\xc3\xa4ist\xc3\xa4 kauppatoimintaa, CES:in aikapankin ollen kyseess\xc3\xa4 tosin t\xc3\xa4ysin erilaisesta kaupank\xc3\xa4ynnist\xc3\xa4 kuin Fiat-valuutoilla._NEWLINE_Suomessa on perustettu 45 aikapankkia CES:in j\xc3\xa4rjestelm\xc3\xa4\xc3\xa4n. Joissain aikapankeissa oman aikapankin valuuttaa voi k\xc3\xa4ytt\xc3\xa4\xc3\xa4 my\xc3\xb6s toisissa aikapankeissa; yleens\xc3\xa4 k\xc3\xa4yt\xc3\xb6ss\xc3\xa4 on tovi, joka vastaa yht\xc3\xa4 ty\xc3\xb6tuntia. K\xc3\xa4yt\xc3\xb6ss\xc3\xa4 on avoin kirjanpito, eli jokainen voi n\xc3\xa4hd\xc3\xa4 toistensa tilien saldon. Yleens\xc3\xa4 k\xc3\xa4yt\xc3\xb6ss\xc3\xa4 on raja minimi- ja maksimim\xc3\xa4\xc3\xa4rille valuuttaa; tilin voi k\xc3\xa4ytt\xc3\xa4\xc3\xa4 esimerkiksi 20 tovia miinukselle, tai tilille voi maksimissaan tienata 20 tovia.'